
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 442 


11 Ιουνίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ανώτατου αριθμού αδειών εργασίας αλλο¬ 
δαπών.*.. 1 

Ίδρυση «Πειραματικών Ινστιτσύτων Επαγγελματικής 

Κατάρτισης και Απασχόλησης (Π.Ι.Ε.Κ.Α). 2 

Χορήγηση οικονσμικής ενίσχυσης στην ΓΣΕΕ για τις 

εκδηλώσεις της 1 ης Μαΐου. 3 

Καταβσλή οικονομικής ενίσχυσης στη ΓΣΕΕ. 4 

Κωδικοποίηση των αποφάσεων που αφορούν την ταξι¬ 
νόμηση των οχημάτων που εκποιούνται από τον 


ΟΔΔΥ. 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 33357 (1) 


Καθορισμός ανώτατου αριθμού αδειών εργασίας αλλοδα¬ 
πών. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 7 του άρθρου 22 του Ν. 1975/ 
1991 «Περί εισόδου, εξόδου, παραμονής, εργασίας, απέ¬ 
λασης αλλοδαπών κ.λπ.» (ΦΕΚ 184). 

2. Τις απόψεις του ΟΑΕΔ, της ΓΣΕΕ και του ΣΕΒ. 

3. Τις συνθήκες τής εγχώριας αγοράς εργασίας, απο¬ 
φασίζουμε: 

1. Καθορίζουμε για το έτος 1996 τον ανώτατο αριθμό 
προεγκρίσεων και εξ αυτών αδειών εργασίας αλλοδαπών 
για παροχή εξηρτημένης εργασίας, κατά μήνα, ως εξής: 

α) Για το Νομό Αττικής 40. 

β) Για το Νομό Θεσσαλονίκης 15. 

γ) Για κάθε Νομό της χώρας (πλην των Νομών Αττικής 
και θεο/κης) με πληθυσμό άνω των 50.000 κατοίκων 5. 

Κατ’ εξαίρεση δύναται ο Υπουργός Εργασίας και Κοινω¬ 
νικών Ασφαλίσεων, μετά σύμφωνη γνώμη του Υπουργού 
Δημόσιας Τάξης να προεγκρίνει, καθ’ υπέρβαση των ανω¬ 
τέρω ορίων, την έλευση για εργασία μέχρι 200 κατ’ έτος. 

2. Όσον αφορά τις ειδικότητες των υπό μετάκληση αλ¬ 
λοδαπών θα περιορίζονται σ’ αυτές που επιτρέπει η αγορά 
εργασίας, υπό τους όρους και προϋποθέσεις που καθορί¬ 


ζονται από την κοινή Υπουργική Απόφαση του άρθρου 21 
της παρ. 2 του Ν. 1975/91. 

3. Δεν επιτρέπεται η προέγκριση για εργασία αλλοδα¬ 
πών εξηρτημένης μορφής από χώρς της Ασίας, Κεντρικής 
Αμερικής και Αφρικής. 

Εξαιρούνται τα στελέχη επιχειρήσεων και ειδικότητες 
εξειδικευμένης τεχνολογίας. 

4. Δεν επιτρέπεται η προέγκριση για εργασία αλλοδα¬ 
πών προκειμένου να καλυφθούν θέσεις οποιοσδήποτε οι¬ 
κοδομικής φύσεως ειδικότητες. 

5. Επίσης εξαιρούνται από την απαγόρευση προέγκρι¬ 
σης για απασχόληση αλλοδαπών, βουστάσια, πτηνοτρο¬ 
φεία και χοιροστάσια υπό την προϋπόθεση ότι επιτρέπει 
αυτό η εγχώρια αγορά εργασίας. 

6. Από τους περιορισμούς της παρούσας εξαιρούνται οι 
άδειες εργασίας που χορηγούνται στους ομογενείς, τους 
αλιεργάτες καθώς και οι άδειες που προβλέπονται από δι¬ 
μερείς ή διεθνείς συμβάσεις και ειδικές διατάξεις (π.χ. ΑΝ 
89/67, Ν. 393/76 κ.λπ.). 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1996 

οι ΥΠΟΥΡΓΟΙ 

ΕΞΩΤΕΡΙΚΩΝ ΕΡΓΑΣΙΑΣ & ΚΟΙΝ. ΑΣΦ/ΣΕΩΝ 

θ. ΠΑΓΚΑΛΟΣ Ε. ΓΙΑΝΝΟΠΟΥΛΟΣ 

ΔΗΜΟΣΙΑΣ ΤΑΞΗΣ 

Κ. ΓΕΙΤΟΝΑΣ 
-^- 

Αριθ. 33424 (2) 

Ίδρυση «Πειραματικών Ινστιτούτων Επαγγελματικής Κα¬ 
τάρτισης και Απασχόλησης (Π.Ι.Ε.Κ.Α). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1,2, 3, 4,5 του άρθρου 4 του 
Ν. 1836/1989 «Προώθηση της απασχόλησης και της 
Επαγγελματικής Κατάρτισης και άλλες διατάξεις». 

2. Τις διατάξεις του άρθρου 16 του Ν. 2009/1992 
«Εθνικό Σύστημα Επαγγελματικής Εκπαίδευσης και Κα- 

τάρτιοης και άλλες διατάξεις». 

3. Τις διατάξεις του Π.Δ. 31/1987 για τον «Καθορισμό 
των Περιφερειών της Χώρας για το σχεδίασμά, προγραμ¬ 
ματισμό και συντονισμό της Περιφερειακής Ανάπτυξης. 

4. Την απόφαση του Δ.Σ. του ΟΑΕΔ (αριθ. συνεδρίασης 
13/19.3.1996), που μας υποβλήθηκε με το υπ’ αριθ. 

2172/19.4.1996 έγγραφό του, αποφασίζουμε: 

Άρθρο 1 

ίδρυση - Επωνυμία - Έδρα - Εποπτεία 

1. Ιδρύουμε στις παρακάτω περιφέρειες της χώρας Πει¬ 
ραματικά Ινστιτούτα Επαγγελματικής Κατάρτισης και 
Απασχόλησης (Π.Ι.Ε.Κ.Α.), τα οποία αποτελούν Νομικά 
Πρόσωπα Ιδιωτικού Δικαίου, με διοικητή, οικονομική και 
λειτουργική αυτοτέλεια, εποπτευόμενα από τον Οργανι¬ 
σμό Απασχόλησης Εργατικού Δυναμικού και Παρατηρητή¬ 
ρια αυτών: 

Α. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠ/>ιΣΧΟΛΗΣΗΣ (ΠΙΕΚΑ) 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ με έδρα την 
Καβάλα και ένα παράρτημα. 

Παράρτημα Π.Ι.Ε.Κ.Α. Ανατολικής Μακεδονίας και 
Θράκης με έδρα την Κομοτηνή. 

Β. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΚΕΝΤΡΙΚΗΣ ΜΑΚΕΔΟΝΙΑΣ, με έδρα τη Θεσσαλονίκη 
και ένα παράρτημα. 

Παράρτημα Π.Ι.Ε.Κ.Α. Κεντρικής Μακεδονίας, με έδρα 
τις Σέρρες. 

Γ. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΗΠΕΙΡΟΥ, με έδρα τα Ιωάννινα. 

Δ. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΘΕΣΣΑιΛΙΑΣ, με έδρα τη Λάρισα. 

Ε. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΣΤΕΡΕΑΣ ΕΛΛΑΔΑΣ, με έδρα τη Λαμία. 

ΣΤ. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΔΥΤΙΚΗΣ ΕΛΛΑΔΑΣ, με έδρα την Πάτρα. 

Ζ. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΚΡΗΤΗΣ, με έδρα το Ηράκλειο Κρήτης. 

Η. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΙΟΝΙΩΝ ΝΗΣΩΝ, με έδρα την Κέρκυρα, 
θ. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΝΟΤΙΑΣ ΕΛ/ιΑΔΑΣ, με έδρα την Τρίπολη. 

1. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΒΟΡΕΙΟΥ ΑΙΓΑΙΟΥ, με έδρα την Μυτιλήνη. 

Κ. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΝΟΤΙΟΥ ΑΙΓΑΙΟΥ, με έδρα την Ερμούπολη. 

Λ. ΠΕΙΡΑΜΑΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ και ΑΠΑΣΧΟΛΗΣΗΣ (ΠΙΕΚΑ) 

ΔΥΤΙΚΗΣ ΜΑΚΕΔΟΝΙΑΣ, με έδρα την Κοζάνη. 

2. Ο συντονιστικός ρόλος του Π.Ι.Ε.Κ.Α. Αττικής σε 
σχέση με τα λοιπά Π.Ι.Ε.Κ.Α. και τα Παραρτήματά τους, 
αποοκοπεί στη δημιουργία του Εθνικού Δικτύου των Πα¬ 


ρατηρητηρίων Απασχόλησης, τη συλλογή στοιχείων και 
του απαιτούμενου λειτουργικού, επιστημονικού και τεχνι¬ 
κού συντονισμού, του Ολοκληρωμένου Συστήματος Πλη¬ 
ροφορικής για την Ανάλυση της Αγοράς Εργασίας 
(ΟΣΠΑΕ) και του Συστήματος Υποστήριξης Αποφάσεων 
για την ανάλυση των τοπικών αγορών εργασίας. 

Άρθρο 2 

Σκοπός 

1. Σκοπός των Π.Ι.Ε.Κ.Α. και των Παραρτημάτων τους 
είναι: 

α. Η λειτουργία και διαχείριση ολοκληρωμένου πληρο¬ 
φοριακού συστήματος ανάλυσης των στοιχείων της αγο¬ 
ράς εργασίας σε περιφερειακό, νσμαρχιακό και τοπικό 
επίπεδο, με συμβατές μεθοδσλογίες που έχει αναπτύξει 
το Π.Ι.Ε.Κ.Α. Αττικής. 

β. Η διενέργεια ερευνών και η εκπόνηση μελετών για 
την καλύτερη αξιοποίηση του ανθρώπινου δυναμικού σε 
σχέση με τις αναπτυξιακές δυνατότητες των περιφερειών 
της χώρας. 

γ. Η συμβολή στην ανάπτυξη Δικτύου των Περιφερεια¬ 
κών Παρατηρητηρίων Απασχόλησης σ’ όλες τις Διοικητι¬ 
κές Περιφέρειες της χώρας. 

δ. Η συμβολή στην ανάπτυξη των ηλεκτρονικών δικτύων 
του ΟΑΕΔ και η χρησιμοποίηση αυτών για τις ανάγκες επι¬ 
κοινωνίας και μεταφορά στοιχείων. 

ε. Η διαρκής βελτίωση των μηχανισμών συγκέντρωσης, 
ανάλυσης και απόδοσης στατιστικών στοιχείων, εθνικού 
και κοινοτικού ενδιαφέροντος χωρίς να ανταγωνίζεται το 
σκοπό και τις επιδιώξεις της Εθνικής Στατιστικής Υπηρε¬ 
σίας της Ελλάδος (Ε.Σ.Υ.Ε.). 

ζ. Ο σχεδιαομός και η εκτέλεση πειραματικών προγραμ¬ 
μάτων επαγγελματικής κατάρτισης, για τα οποία δύναται 
να συνεργάζονται με τον ΟΑΕΔ ή άλλους φορείς, του Δη¬ 
μόσιου ή Ιδιωτικού τομέα. 

η. Η διαρκής πρόβλεψη των αναγκών επαγγελματικής 
κατάρτισης και ο προσδιορισμός της ζήτησης ειδικοτήτων 
και εξειδικεύσεων σε όλα τα επαγγέλματα. 

Άρθρο 3 
Μέσα 

1. Για την επίτευξη των παραπάνω σκοπών τα 
Π.Ι.Ε.Κ.Α.: 

α. Συντηρούν και αναπτύσσουν τις βάσεις δεδομένων 
για την αγορά εργασίας, σύμφωνα με την μεθοδολογία 
ανάπτυξης των συστημάτων τους από το Π.Ι.Ε.Κ.Α. Αττι¬ 
κής, από στοιχεία που προέρχονται από πρωτογενείς και 
δευτερογενείς πηγές μέσω του ολοκληρωμένου πληρο¬ 
φορικού συστήματος διαχείρισης δεδομένων για την ανά¬ 
λυση της αγοράς εργασίας σε όλες τις Περιφέρειες που 
μνημονεύονται στο Άρθρο 1 αυτής της Απόφασης. 

β. Συνεργάζονται με φορείς του Δημοσίου και Ιδιωτικού 
Τομέα σε Εθνικό και Διεθνές Επίπεδο και συμμετέχουν σε 
ενώσεις ή κοινοπραξίες με τους παραπάνω φορείς, αν 
αυτό κριθεί από το Δ.Σ. του Π.Ι.Ε.Κ.Α. 

Άρθρο 4 

Διοικητική Διάρθρωση 

1. Τα Π.Ι.Ε.Κ.Α. και τα Παραρτήματά τους συστήνουν με 
απόφαση του Δ.Σ. τις πιο κάτω Υπηρεσίες στις έδρες τους 

και τα παραρτήματά τους; 

α. Την Υπηρεσία Εθνικού Παρατηρητηρίου Απασχόλη¬ 
σης (Υ.Ε.Π.Α.). 

β. Την Υπηρεσία Πληρο(ρορικής (Υ,Π.). 
γ. Την Υπηρεσία Ερευνών Μελετών και Πειραματικών 
Εφαρμογών (Υ.Ε.ΜΕ.ΠΕ.). 
δ. Την Υπηρεσία Υποστήριξης (Υ.Υ.). 

Αρθρο 5 

Υπηρεσία Περιφερειακού Παρατηρητηρίου 
Απασχόλησης (Υ.Π.Π.Α.) 

1. Η Υπηρεσία αυτή έχει αντικείμενο: 
α. Την παρακολούθηση των περιφερειακών αγορών ερ¬ 
γασίας, μέσω της ανάπτυξης και συντήρησης βάσεων δε¬ 
δομένων από στοιχεία που προέρχονται από πρωτογενείς 
και δευτερογενείς πηγές. 

β. Το ουνεχή έλεγχο αξιοπιστίας των οτατιστικών στοι¬ 
χείων της απασχόληοης και ανεργίας του ΟΑΕΔ καθώς και 
του Τηλεφωνικού Σήματος. 

Αρθρο 6 

Υπηρεσία Πληροφορικής (Υ.Π.) 

1. Η Υπηρεσία Πληροφορική έχει αντικείμενο: 
α. Την ανάπτυξη και συντήρηση των ηλεκτρονικών βά¬ 
σεων δεδομένων των Π.Ι.Ε.Κ.Α. και των Παραρτημάτων 
τους, με σκοπό την υποστήριξη των Υπηρεσιών του 
Π.Ι.Ε.Κ.Α. Αττικής, σύμφωνα με τις προδιαγραφές της κε¬ 
ντρικής βάσης δεδομένων του Π.Ι.Ε.Κ.Α. Αττικής. 

β. Την ηλεκτρονική διαχείριση των δεδομένων της εγγε¬ 
γραμμένης ανεργίας, των πρωτογενών εθνικών και ευρω¬ 
παϊκών στατιστικών πηγών και τη δημιουργία”συστήματος 
ηλεκτρονικής παρακολούθησης των μεταβολών των μεγε¬ 
θών της αγοράς εργασίας σε περιφερειακό επίπεδο. 

Άρθρο 7 

Υπηρεσία Ερευνών, Μελετών 
και Πειραματικών Εφαρμογών (Υ.Ε.ΜΕ.ΠΕ.) 

1. Η Υπηρεσία Ερευνών, Μελετών και Πειραματικών 
Εφαρμογών (Υ.Ε.ΜΕ.ΠΕ.) έχει αντικείμενο: 

α. Τη διενέργεια ερευνών και την εκπόνηση μελετών 
που έχουν σχέση με την τοπική αγορά εργασίας. 

β. Το σχεδίασμά και πειραματική εφαρμογή προγραμ¬ 
μάτων επαγγελματικής κατάρτισης, επιμόρφωσης και 
απασχόλησης ανέργων και εργαζομένων σε νέες καινοτό- 
μους ειδικότητες και την ανάλυση των στοιχείων, τάσεων 
και αναγκών της αγοράς εργασίας για τη διαμόρφωση 
προγραμμάτων απασχόλησης και επαγγελματικής κατάρ¬ 
τισης. 

γ. Οι δράσεις, που περιγράφονται στην παρ. 1 β, θα υλο¬ 
ποιούνται, εφόσον χρηματοδοτούνται από την Ευρωπαϊκή 
Ένωση, ύστερα από σύμφωνη γνώμη του ΔΣ του ΠΙΕΚΑ 
Αττικής. 

Άρθρο 8 

Υπηρεσία Υποστήριξης (Υ.Υ.) 

1. Η Υπηρεσία αυτή έχει αντικείμενο: 
α. Το χειρισμό όλων των θεμάτων πρόσληψης και υπη¬ 
ρεσιακής κατάστασης του κάθε φύσεως προσωπικού των 
Π.Ι.Ε.Κ.Α. και των Παραρτημάτων τους. Μεριμνά για την 
κατάρτιση αποφάσεων μετακίνησης εκτός έδρας στο 


εσωτερικό και εξωτερικό του προσωπικού. Τηρεί το γε¬ 
νικό πρωτόκολλο και, γενικώς, έχει κάθε άλλη αρμοδιό¬ 
τητα της Υπηρεοίας Υποστήριξης, που τείνει στην πρα¬ 
γματοποίηση του σκοπού των Π.Ι.Ε.Κ.Α. 

β. Καταρτίζει τον ετήσιο Προϋπολογισμό, Ισολογισμό 
και Απολογισμό των Π.Ι.Ε.Κ.Α., διαχειρίζεται κάθε δαπάνη 
και μεριμνά για την εκκαθάριση των αποδοχών και, γενικό¬ 
τερα, των αποζημιώσεων του προσωπικού, όπως και για 
την είσπραξη εσόδων από οποιαδήποτε πηγή. Διενεργεί 
όλες τις εισπράξεις και πληρωμές των Π.Ι.Ε.Κ.Α. και χειρί¬ 
ζεται όλα τα θέματα με τα Ασφαλιστικά Ταμεία. 

γ. Επιμελείται για τη διενέργεια των προμηθειών πάσης 
φύσεως ειδών, υλικών και εφοδίων, σύμφωνα με τους πό¬ 
ρους τους, για την κάλυψη των αναγκών των Π.Ι.Ε.Κ.Α. και 
των Παραρτημάτων τους. 

δ. Επιμελείται για εκτέλεση πάσης φύσεοις έργων που 
βελτιώνουν ή επεκτείνουν τους φυσικούς χώρους των 
Π.Ι.Ε.Κ.Α. και των Παραρτημάτων τους καθώς και τις λει- 
ταυργίες τους. 

ε. Μεριμνά για τη στέγαση των Υπηρεσιών του 
Π.Ι.Ε.Κ.Α. και των Παραρτημάτων τους και τη συντήρηση 
των χώρων, για τη φύλαξη των εγκαταστάσεων και περιαυ- 
σιακών στοιχείων του Π.Ι.Ε.Κ.Α. 

στ. Μεριμνά για τη συντήρηση και λειτουργία όλου του 
μηχανολογικού εξοπλισμού του Π.Ι.Ε.Κ.Α. και των Παραρ¬ 
τημάτων τους. 

ζ. Παρακολουθεί και διαχειρίζεται τους οικονομικούς 
πόρους που προέρχονται από προγράμματα της Ευρωπαϊ¬ 
κής Ένωσης. 

η. Προβάλλει το έργο του Π.Ι.Ε.Κ.Α., σε εθνικό, τοπικό 
και Κοινοτικό επίπεδο μέσω εκδόσεων, διοργάνωση ημε¬ 
ρίδων και συνεδρίων και με κάθε άλλο νόμιμο μέσο προβο¬ 
λής. 

θ. φροντίζει για τη νομική κάλυψη των Υπηρεσιών των 
Π.Ι.Ε.Κ.Α. και των Παραρτημάτων τους. 

Άρθρο 9 

Συγκρότηση Διοικητικού Συμβουλίου 

1. Το Διοικητικό Συμβούλιο των Π.Ι.Ε.Κ.Α. είναι πεντα¬ 
μελές, ορίζεται από τον Υπουργό Εργασίας και Κοινωνι¬ 
κών Ασφαλίοεων και απαρτίζεται από: 

α. Τον Πρόεδρο, ο οποίος είναι ο εκάστοτε Περιφερεια¬ 
κός Διευθυντής του ΟΑΕΔ. Τον Πρόεδρο απόντα ή ελλεί- 
ποντα ή κωλυόμενο αναπληρώνει στα καθήκοντά του ένας 
εκ των Διευθυντών του ΟΑΕΔ που μετέχει στο Δ.Σ. των 
Π.Ι.Ε.Κ.Α. Στις περιπτώσεις που δεν υπάρχει περιφε¬ 
ρειακή Δ/νση του ΟΑΕΔ, ως Πρόεδρος, επιλέγεται από το 
Δ.Σ. αυτού, προϊστάμενος Υπηρεσίας του ΟΑΕΔ που έχει 
την έδρα της στα όρια της οικείας Περιφέρειας της χώρας. 

β. Δύο Προϊσταμένους του ΟΑΕΔ με τους αναπληρωτές 
τους, που επιλέγονται από το Δ.Σ. αυτού, μεταξύ των 
Προϊσταμένων που ανήκουν στη δικαιοδοσία της Περιφε¬ 
ρειακής Διεύθυνσης του Οργανισμού στην έδρα της 
οποίας λειτουργεί το Π.Ι.Ε.Κ.Α. 

γ. Έναν εκπρόσωπο των εργαζομένων με δύο αναπλη¬ 
ρωματικούς του, που ορίζει η ΓΣΕΕ. 

δ. Έναν εκπρόσωπο των εργοδοτών με δύο αναπληρω¬ 
ματικούς, που ορίζουν από κοινού ο ΣΕΒ, ΓΕΣΕΒΕ και η 
ΕΣΕΕ. 

2. Αν δεν υποδειχθούν εκπρόοωποι των εργοδοτών και 
της ΓΣΕΕ ή αν καθυστερήσει η υπόδειξη αυτών πέραν του 
20ημέρου από την κοινοποίηση της σχετικής πρόσκλη- 

σης, το ΔΣ συγκροτείται και λειτουργεί νόμιμα με τα υπό¬ 
λοιπα μέλη. 

3. Τα μέλη του Δ.Σ. ορίζονται με τριετή θητεία, που αρ¬ 
χίζει την 1 η Ιανουάριου με Απόφαση του Υπουργού Εργα¬ 
σίας και Κοινωνικών Ασφαλίσεων, που εκδίδεται το Δε¬ 
κέμβριο του τρίτου έτους της θητείας τους. Νόμιμα, όμως, 
και μετά τη λήξη της θητείας τους, υφίστανται, επί ένα τρί¬ 
μηνο, μέχρι το διορισμό νέων μελών. Εξαιρετικά, η θητεία 
των μελών του Δ.Σ., που θα συγκροτηθεί μετά την έκδοση 
της παρούσας Απόφασης, θα λήξει την 31 η Δεκεμβρίου 
1998. 

Αρθρο 10 

Αρμοδιότητες και Αειτουργία 
Διοικητικού Συμβουλίου 

1. Τα Π.Ι.Ε.Κ.Α., διοικούνται από τα Διοικητικά τους 
Συμβούλια που είναι το ανώτατο όργανο Διοίκησής τους. 
Τα Διοικητικά Συμβούλια έχουν τις παρακάτω αρμοδιότη¬ 
τες: 

α. Μεριμνούν για την πιστή τήρηση των διατάξεων και 
των σκοπών, που έχουν οριστεί στην παρούσα απόφαση. 

β. Εγκρίνουν, ύστερα από εισήγηση των αρμόδιων ειση¬ 
γητών, τα προγράμματα και τις δραστηριότητες που ανά¬ 
γονται στις ευθύνες και τις αρμοδιότητες των Π.Ι.Ε.Κ.Α. 

γ. Προβαίνουν στις προσλήψεις του επιστημονικού, 
διοικητικού και βοηθητικού προσωπικού και ασκούν κάθε 
άλλη αρμοδιότητα σχετική με τη διοίκηση και την εύρυθμη 
λειτουργία των Π.Ι.Ε.Κ.Α., η οποία δεν ανατίθεται σε άλλο 
Όργανο. 

δ. Εισηγούνται στο Δ.Σ. του ΟΑΕΔ την πρόσληψη του 
Διευθυντή τους, και την πρόσληψη του Διευθυντή των Πα¬ 
ραρτημάτων τους. 

ε. Καταρτίζουν τον ετήσιο Προϋπολογισμό, Ισολογισμό 
και Απολογισμό και τον υποβάλλουν για έγκριση στο ΔΣ 
του ΟΑΕΔ. 

2. Χρέη εισηγητή στο Δ.Σ. ασκεί ο Διευθυντής του 
Π.Ι.Ε.Κ.Α. καθώς και οι Διευθυντές των Παραρτημάτων, 
αν αυτό κριθεί αναγκαίο από τον Πρόεδρο του Δ.Σ. 

3. Στο Δ.Σ. παρίσταται, χωρίς δικαίωμα ψήφου, ο Νομι¬ 
κός Σύμβουλος του ΟΑΕΔ ή δικηγόρος της Νομικής Υπη¬ 
ρεσίας του ΟΑΕΔ ή δικηγόρος με τον οποίο θα συνεργά¬ 
ζεται το ΠΙΕΚΑ. 

Επίσης, μετά από πρόσκληση του Προέδρου, στο Δ.Σ. 
του Π.Ι.Ε.Κ.Α. δύνανται να συμμετέχουν χωρίς δικαίωμα 
ψήφου εκπρόσωπος της Περιφερειακής Επιτροπής 
Επαγγελματικής Κατάρτισης και Απασχόλησης 
(Π.Ε.Ε.Κ.Α.), Προϊστάμενοι της Επιθεώρησης Εργασίας 
των Νσμών της Περιφέρειας που υπάγονται στα Διοικητικά 
όρια αυτής, καθώς και εκπ^σωπος του Γ ενικού Γ ραμμα- 
τέα της Περιφέρειας. 

4. Το Δ.Σ. βρίσκεται σε απαρτία όταν είναι παρόντα τρία 
(3) τουλάχιστον μέλη αυτού, συμπεριλαμβανομένου του 
Προέδρου ή του αναπληρωτή του. 

5.0 Πρόεδρος του Δ.Σ. καθορίζει τα θέματα της ημερή¬ 
σιας διάταξης, στα οποία περιλαμβάνονται, επίσης, τα θέ¬ 
ματα που προτείνονται από τρία (3) τουλάχιστον μέλη του 
Δ.Σ. και προεδρεύει στις συνεδριάσεις του. Οι αποφάσεις 
του Δ.Σ. λαμβάνονται κατά πλειοψηφία των παρόντων με¬ 
λών του. 

6. Στους μετέχοντες στο Δ.Σ. όλων των Π.Ι.Ε.Κ.Α. κατα¬ 
βάλλεται κατά συνεδρίαση αποζημίωση, που αποφασίζε- 
ται από το Δ.Σ. στην πρώτη συνεδρίαση έκαστου έτους. 


Αρθρο 11 
Πρόεδρος 

1. Πέραν των αρμοδιοτήτων που προβλέπονται στο άρ¬ 
θρο 10 του παρόντος καταστατικού, ο Πρόεδρος των 
Π.Ι.Ε.Κ.Α. έχει τα παρακάτω καθήκοντα: 

α. εκπροσωπεί το Π.Ι.Ε.Κ.Α. δικαστικώς και εξωδίκως. 
β. υπογράφει τον Ετήσιο Ισολογισμό - Πρσϋπολογισμό 
και Απολογισμό. 

γ. υπογράφει όλα τα έγγραφα, που απευθύνονται προς 
το Δ.Σ. του Π.Ι.Ε.Κ.Α. Αττικής και του ΟΑΕΔ. 

2. Μεριμνά σε συνεργασία με το Διευθυντή για την πι¬ 
στή εφαρμογή όλων των αποφάσεων του Δ.Σ., πλην εκεί¬ 
νων που ανατίθενται αποκλειστικά στο Διευθυντή. 

Αρθρο 12 

Διευθυντής 

1. Συνιστώνται θέσεις Διευθυντών των Π.Ι.Ε.Κ.Α. Οι 
Διευθυντές επιλέγονται από το Δ.Σ. του ΟΑΕΔ, μετά από 
αιτιολογημένη εισήγηση του οικείου Δ.Σ. των Π.Ι.Ε.Κ.Α. 
και συνάπτουν σύμβαση εργασίας ορισμένου χρόνου τριε- 
τούς διάρκειας μετά την παρόδο της οποίας και, εφόσον η 
υπηρεσία τους κριθεί από το ΔΣ του ΠΙΕΚΑ ως ευδόκιμη, 
μετατρέπεται σε αορίστου χρόνου. Με την ίδια απόφαση, 
καθορίζονται οι αποδοχές τους, όπως επίσης και οι όροι 
που θα διέπουν τη σύμβαση εργασίας. 

2. Οι Διευθυντές των Π.Ι.Ε.Κ.Α. πρέπει να είναι επιστή¬ 
μονες, ειδικοί στον τομέα της αγοράς εργασίας και της 
επαγγελματικής κατάρτισης. Πρέπει να είναι κάτοχοι πτυ¬ 
χίου Ανωτάτου Εκπαιδευτικού Ιδρύματος (ΑΕΙ), κάτοχοι 
μεταπτυχιακού ή Διδακτορικού Διπλώματος και να έχουν 
τεκμηριωμένη πενταετή επαγγελματική εμπειρία, συναφή 
προς τους σκοπούς του Ινστιτούτου. Απαραίτητη κρίνεται 
και η γνώση.μιας τουλάχιστον από τις επίσημες γλώσσες 
της Ευρωπαϊκής Ένωσης, εκτός της Ελληνικής. 

3. Οι Διευθυντές των Π.Ι.Ε.Κ.Α. έχσυν τις εξής αρμοδιό¬ 
τητες: 

α. Μετέχουν στις συνεδριάσεις του Δ.Σ. άνευ ψήφου, 
εισηγούνται για κάθε θέμα, φερόμενο προς συζήτηση στο 
Δ.Σ. και επιμελούνται την εκτέλεση των αποφάσεων αυ¬ 
τού. 

β. Συντονίζουν το έργο των επιμέρους Υπηρεσιών του 
Π.Ι.Ε.Κ.Α. και φροντίζουν την αποδοτική και εύρυθμη λει¬ 
τουργία του. 

γ. Ασκούν κάθε άλλη αρμοδιότητα, που τους ανατίθεται 
με τον Εσωτερικό Κανονισμό ή με απόφαση του Δ.Σ. του 
Π.Ι.Ε.Κ.Α. 

Αρθρο 13 

Διευθυντές Παραρτημάτων Π.Ι.Ε.Κ.Α. 

1. Συνίστανται θέσεις Διευθυντών στα Παραρτήματα 
των Π.Ι.Ε.Κ.Α. 

Οι Διευθυντές επιλέγονται με απόφαση του Δ.Σ. του 
ΟΑΕΔ, μετά από αιτιολογημένη εισήγηση του οικείου Δ.Σ. 
των Π.Ι.Ε.Κ.Α. 

Η θητεία των Διευθυντών των Παραρτημάτων Π.Ι.Ε.Κ.Α. 
είναι τριετής, μετά την πάροδο της οποίας και, εφόσον η 
υπηρεσία τους κριθεί από το Δ.Σ. του Π.Ι.Ε.Κ.Α. ως ευδό¬ 
κιμη, μετατρέπεται σε αορίστου χρόνου. 

Με την ίδια απόφαση καθορίζονται οι αποδοχές τους. 

όπως επίσης και οι όροι που θα διέπουν τη σύμβαση εργα¬ 
σίας. 

2. Οι Διευθυντές των Παραρτημάτων των Π.Ι.Ε.Κ.Α. 
πρέπει να είναι επιστήμονες, ειδικοί στον τομέα της αγο¬ 
ράς εργασίας και της επαγγελματικής κατάρτισης. Πρέπει 
να είναι κάτοχοι πτυχίου Ανωτάτου Εκπαιδευτικού Ιδρύμα¬ 
τος (ΑΕΙ), και να έχουν τεκμηριωμένη διετή επαγγελμα¬ 
τική εμπειρία, συναφή προς τους σκοπούς του Ινστιτού¬ 
του. Απαραίτητη κρίνεται και η γνώση μιας τουλάχιστον 
από τις επίσημες γλώσσες της Ευρωπαϊκής Ένωσης, 
εκτός της Ελληνικής. 

3. Οι Διευθυντές των Παραρτημάτων των Π.Ι.Ε.Κ.Α. 
έχουν τις εξής αρμοδιότητες: 

α. Καλούν σε διαβούλευση τους εκπροσώπους των Ερ¬ 
γοδοτών και των Εργαζομένων της περιοχής του παραρτή- 
ματός τους και τους ενημερώνουν για το έργο και τη 
δράση του. Επίσης, συνεργάζονται με τους εκπροσώπους 
των Νομαρχιακών Επιτροπών Επαγγελματικής Κατάρτι¬ 
σης και Απασχόλησης (ΝΕΕΚΑ) της περιοχής τους. 

β. Ενημερώνουν και συνεργάζονται με τους Διευθυντές 
των Υπηρεσιών και των εκπαιδευτικών μανάδων του 
Ο.Α.Ε.Δ. της περιοχής του Παραρτήματος τους, για κάθε 
θέμα που αφορά το έργο και τη δράση αυτού. 

γ. Μεταφέρουν στο Δ.Σ. του οικείου Π.Ι.Κ.Ε.Α., τις από¬ 
ψεις των Υπηρεσιών του Ο.Α.Ε.Δ., καθώς και αυτές των 
εκπροσώπων των Οργανώσεων των Εργαζομένων και των 
Εργοδοτών της περιοχής τους. 

δ. Μετέχουν στις συνεδριάσεις του Δ.Σ. του οικείου 
Π.Ι.Ε.Κ.Α., άνευ ψήφου, και εισηγούνται κάθε θέμα που 
αφορά την εύρυθμη λειτουργία του Παραρτήματός τους. 

ε. Επιμελούνται την εκτέλεση των αποφάσεων του Δ.Σ. 
του Π.Ι.Ε.Κ.Α. που ανήκει το Παράρτημά τους. 

ζ. Συντονίζουν το έργο των υπηρεσιών του Παραρτήμα¬ 
τος του Π.Ι.Ε.Κ.Α. και φροντίζουν για την αποδοτική και 
εύρυθμη λειτουργία του. 

η. Ασκούν κάθε άλλη αρμοδιότητα που τους ανατίθενται 
με τον Εσωτερικό Κανονισμό ή με απόφαση του Δ.Σ. του 
Π.Ι.Ε.Κ.Α. 

Αρθρο 14 

Προϊστάμενοι Υπηρεσιών 

1. Οι Προϊστάμενοι των Υπηρεσιών του Π.Ι.Ε.Κ.Α. και 
των Παραρτημάτων τους πρέπει να είναι επιστήμονες 
πτυχιούχοι Α.Ε.Ι., ερευνητές, ειδικοί σε θέματα που άπτο- 
νται των Υπηρεσιών που προϊστανται. 

2. Ως Προϊστάμενοι των Υπηρεσιών του Π.Ι.Ε.Κ.Α. και 
των Παραρτημάτων τους μπορεί να διατεθούν, για ορι¬ 
σμένο χρόνο, υπάλληλοι του ΟΑΕΔ, σύμφωνα με τις δια¬ 
τάξεις του άρθρου 4 του Ν. 1836/1989. 

3. Οι Προϊστάμενοι των Υπηρεσιών του Π.Ι.Ε.Κ.Α. και 
των Παραρτημάτων τους έχουν τις εξής αρμοδιότητες: 

α. Δύνανται να μετέχουν στο Δ.Σ. του Π.Ι.Ε.Κ.Α. και να 
εισηγούνται θέματα σχετικά με τις δραστηριότητες του 
τομέα τους, ύστερα από πρόσκληση του Προέδρου. 

β. Συντονίζουν το έργο των στελεχών της Υπηρεσίας 
τους και είναι υπεύθυνοι για την εύρυθμη λειτουργία της. 

4. Στο ένα και το αυτό πρόσωπο μπορεί να ανατεθούν 
μια ή περισσότερες αρμοδιότητες Προϊσταμένου των 
Υπηρεσιών του Π.Ι.Ε.Κ.Α. και των Παραρτημάτων τους, 
μετά από σχετική εισήγηση του Διευθυντή και απόφαση 
του Δ.Σ. του Π.Ι.Ε.Κ.Α. 


Αρθρο 15 

Πρόσληψη Προσωπικού 

1. Η πρόσληψη του Επιστημονικού, Τεχνικού, Διοικητι¬ 
κού προσωπικού από τα Π.Ι.Ε.Κ.Α., γίνεται με σύμβαση 
εργασίας ιδιωτικού δικαίου, ή με ανάθεση εκτέλεσης ορι¬ 
σμένου έργου, ύστερα από προκήρυξη που δημοσιεύεται 
δέκα (10) τουλάχιστον εργάσιμες ημέρες, πριν την επι¬ 
λογή, σε δύο (2) τουλάχιστον ημερήσιες εφημερίδες, στην 
οποία περιγράφονται τα τυπικά και ειδικά κατά περίπτωση 
προσόντα, και κρίση των υποψηφίων από τριμελή Επι¬ 
τροπή που συγκροτείται με απόφαση του Δ.Σ. έκαστου 
Π.Ι.Ε.Κ.Α. και στην οποία προεδρεύει ο Πρόεδρος του 
Δ.Σ. ή ο αναπληρωτής του. Η πρόσληψη του προσωπικού 
αυτού γίνεται από το Δ.Σ., αρχικά με σύμβαση εργασίας 
ιδιωτικού δικαίου ορισμένου χρόνου για δοκιμαστική πε¬ 
ρίοδο ενός έτους, μετά την παρόδο του οποίου και, εφό¬ 
σον η υπηρεσία του κριθεί από το Δ.Σ. του Π.Ι.Ε.Κ.Α. ευ¬ 
δόκιμη, μετατρέπεται σε σύμβαση εργασίας αορίστου 
χρόνου. Σε αντίθετη περίπτωση, οι υπάλληλοι απολύονται 
με τη λήξη της μονοετούς σύμβασης. 

2. Οι αποδοχές του προσωπικού αυτού καθορίζονται με 
απόφαση του Δ.Σ. του Π.Ι.Ε.Κ.Α. μετά από εισήγηση του 
Προέδρου αυτού. 

Αρθρο 16 

Έκτακτο Προσωπικό 

Για την κάλυψη έκτακτων, επειγουσών και παροδικών 
αναγκών μπορεί να προσλαμβάνεται με απόφαση του 
Δ.Σ., προσωπικό με σύμβαση έργου, η διάρκεια του 
οποίου θα ορίζεται κατά περίπτωση με την ίδια απόφαση 
του Δ.Σ., με την οποία επίσης θα καθορίζεται και η αμοιβή 
του αναδόχου για το έργο που θα εκτελέσει. 

Αρθρο 17 

Επισκέπτες, ερευνητές και εμπειρσγνώμονες 

Για τις ανάγκες ερευνητικών, μελετητικών και πειραμα¬ 
τικών εκπαιδευτικών προγραμμάτων των Π.Ι.Ε.Κ.Α. μπο¬ 
ρεί να απασχοληθεί επιστημονικό προσωπικό με την ιδιό¬ 
τητα του επισκέπτη εμπειρογνώμονα. Η κατά περίπτωση 
αμοιβή θα καθορίζεται με απόφαση του Δ.Σ. 

’/ψθρο 18 

Πνευματική ιδιοκτησία 

Το προϊόν κάθε συνεργασίας, σε επίπεδο πρωτότυπων 
εκπαιδευτικών ιδεών, αποτελεί πνευματική ιδιοκτησία 
των Π.Ι.Ε.Κ.Α. ή και των συνεργασθέντων φορέων, κατό¬ 
πιν απόφασης του Δ.Σ. των Π.Ι.Ε.Κ.Α. 

Άρθρο 19 

Τρόπος διενέργειας προμηθειών 

1. Για την προμήθεια κάθε φύσης υλικών, αναλώσιμων ή 
μη, διενεργούνται διαγωνισμοί, με ενσφράγιστες ή ανοι¬ 
κτές προσφορές, μετά από απόφαση του Δ.Σ., η οποία 
ορίζει τριμελή Επιτροπή. Για την προμήθεια ειδικών υλι¬ 
κών, ένα τουλάχιστον μέλος της Επιτροπής πρέπει να κα¬ 
τέχει τις κατάλληλες γνώσεις για την πραγματοποίηση της 
προμήθειας. 

Η διενέργεια του διαγωνισμού γίνεται με προκήρυξη. 

στην οποία περιέχονται οι σχετικοί όροι. Περίληψη της 
προκήρυξης δημοσιεύεται δέκα (10) τουλάχιστον εργάσι¬ 
μες ημέρες πριν από το διαγωνισμό σε δύο (2) ημερήσιες 
εφημερίδες. 

Η αξιολόγηση των προσφορών γίνεται από την ίδια τρι¬ 
μελή Επιτροπή. Κριτήρια για την τελική επιλογή του προ¬ 
μηθευτή αποτελούν η ποιότητα, σε συνδυασμό με τη χα¬ 
μηλή τιμή. Η κατακύρωση του αποτελέσματος του διαγω¬ 
νισμού γίνεται από το Δ.Σ. 

Μετά την κατακύροκιη του αποτελέσματος, υπογράφε¬ 
ται σχετική σύμβαση, στην οποία περιέχονται λεπτομερώς 
οι όροι και ο χρόνος εκτέλεσης της προμήθειας. 

Πρόχειρος μειοδοτικός διαγωνιομός διενεργείται μετά 
από απόφαση του Δ.Σ., η οποία ορίζει τριμελή Επιτροπή, 
εφόσον η αξία για την προμήθεια του είδους δεν υπερβαί¬ 
νει το ένα εκατομμύριο (1.000.000) δρχ. 

Προμήθεια με απευθείας συμφωνία μπορεί να γίνει από 
τριμελή Επιτροπή, την οποία ορίζει το Δ.Σ., στις εξής περι¬ 
πτώσεις: 

α. Αν η αξία του αντικειμένου της προμήθειας δεν υπερ¬ 
βαίνει τις οκτακόσιες χιλιάδες (800.000) δρχ. και εφόσον 
πρόκειται για επείγουσα ανάγκη. 

β. Αν ο πρόχειρος διαγωνισμός που διενεργήθηκε, δεν 
έφερε αποτέλεσμα ή κρίθηκε ασύμφορος, 
γ. Αν ο πωλήτης είναι το Δημόσιο ή Ν.Π.Δ.Δ. 
δ. Αν η προμήθεια αφορά συμπλήρωση ειδών για τα 
οποία έγινε διαγωνισμός και εφόσον: αα) η προμήθεια αυ¬ 
τών γίνεται υπό τους αυτούς όρους που καταρτίστηκε η 
σύμβαση της κύριας προμήθειας και ββ) η αξία των προς 
συμπλήρωση ειδών δεν υπερβαίνει το 1 /2 της αντίστοιχης 
αξίας των ειδών της αρχικής προμήθειας και πάντως το 
ποσόν των οκτακόσιων χιλιάδων (800.000) δρχ. 

Άρθρο 20 
Πόροι 

1. Οι πόροι του Π.Ι.Ε.Κ.Α. προέρχονται από: 
α. Ετήσια επιχορήγηση από τον Ο.Α.Ε.Δ., το ύψος της 
οποίας θα καθορίζεται κάθε φορά με απόφαση του Δ.Σ. 
του Ο.Α.Ε.Δ. 

β. Ειδικές προσφορές και χρηματοδοτήσεις από δημό¬ 
σιες επιχειρήσεις άλλους δημόσιους φορείς, ιδιωτικές 
επιχειρήσεις ή ιδιώτες. Όργανα της Ευρωπαϊκής Ένωσης, 
Διεθνείς Οργανισμούς κ.λπ. 

γ. Έσοδα από παροχή σε τρίτους εξειδικευμένων υπη¬ 
ρεσιών. 

δ. Έσοδα από την εκμετάλλευση της περιουσίας του, 
στις οποίες περιλαμβάνονται και έσοδα από εκδόσεις, 
καθώς και από την παραχώρηση της χρήσης εξοπλισμού 
αιθουσών συνεδρίου, 
ε. Δωρεές και άλλες παροχές τρίτων, 
στ. Επιχορηγήσεις από άλλες πηγές. 

Άρθρο 21 

Οικονομικός έλεγχος και διαχείριση των Π.Ι.Ε.Κ.Α. 

1. Μέσα στους δύο πρώτους μήνες κάθε έτους γίνεται ο 
ετήσιος τακτικός έλεγχος της οικονομικής διαχείρισης 
των Π.Ι.Ε.Κ.Α. του προηγούμενου έτους, από ένα Ορκωτό 
Λογιστή που ορίζεται από το σώμα Ορκωτών Ελεγκτών, 
ύστερα από αίτηση του Π.Ι.Ε.Κ.Α. 

Η έκθεση του πορίσματος ελέγχου κοινοποιείται στον 
Υπουργό Εργασίας και Κοινωνικών Ασφαλίσεων και τον 
Ο.Α.Ε.Δ., μέχρι την 31η Μαρτίου του ίδιου έτους. 


Ο Υπουργός Εργασίας και Κοινωνικών Ασφαλίσεων και 
το Δ.Σ. του Ο.Α.Ε.Δ. μπορούν να διατάξουν οποτεδήποτε 
έκτακτο έλεγχο οικονομικής διαχείρηοις των Π.Ι.Ε.Κ.Α. 

Οι δαπάνες του ελέγχου βαρύνουν τα Π.Ι.Ε.Κ.Α. 

Άρθρο 22 

Εσωτερικός Κανονισμός Λειτουργίας Π.Ι.Ε.Κ.Α. 

Με εσωτερικούς Κανονισμούς, που εκδίδονται με από¬ 
φαση του Υπουργού Εργασίας και Κοινωνικών Ασφαλί¬ 
σεων, ύστερα από πρόταση του Δ.Σ. του Ο.Α.Ε.Δ. και 
γνώμη των Δ.Σ. των Π.Ι.Ε.Κ.Α., ρυθμίζονται ειδικότερα θέ¬ 
ματα για την εύρυθμη και αποδοτική λειτουργία των 
Π.Ι.Ε.Κ.Α. 

Άρθρο 23 

Σε περίπτωση διάλυσης τα περιουσιακά στοιχεία των 
Π.Ι.Ε.Κ.Α. και των Παραρτημάτων τους, οι δομές και η τε¬ 
χνογνωσία περιέρχονται, χωρίς άλλη διατύπωση, στον 
Ο.Α.Ε.Δ., με απόφαση του Υπουργού Εργασίας και Κοινω¬ 
νικών Ασφαλίσεων, που εκδίδεται μετά από πρόταση του 
Δ.Σ. του Ο.Α.Ε.Δ. 

Άρθρο 24 
Κάλυψη δαπάνης 

Η απαιτούμενη ετήσια δαπάνη για τη λειτούργία των Πε¬ 
ριφερειακών Ινστιτούτων Επαγ. κατάρτισης και Απασχό¬ 
λησης ανέρχεται στο ύψος των 50.000.000 δρχ. για έκα¬ 
στο και θα καλυφθεί σε ποσοστό 75% από την Ε.Ε. και σε 
ποσοστό 25% από τον προϋπολογισμό του ΟΑΕΔ (Δα¬ 
πάνη ύψους 180.000.000 δρχ., ΚΑΕ 2669Α (Επιχορηγή¬ 
σεις ΠΙΕΚΑ). Δεν απαιτείται η σύμπραξη του Υπουργού 
Οικονομικών για το λόγο ότι η σχετική απόφαση δεν εμπί¬ 
πτει στην παραγρ. 3 του άρθρου 22 του Ν. 2362/95 «Περί 
Δημοσίου Λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 1996 

ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 
-♦- 

Αριθ. 50360 (3) 

Χορήγηση οικονομικής ενίσχυσης στην ΓΣΕΕ για τις εκδη¬ 
λώσεις της 1ης Μαΐου. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/1994 «Ρύθ¬ 
μιση θεμάτων εργασίας, συνδικαλιστικών δικαιωμάτων, 
υγιεινής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
νομικών προσώπων και άλλες διατάξεις». 

2. Την αριθ. 20/8.5.1996 απόφαση του Δ.Σ. του ΟΕΕ. 

3. Την εγγραφή πίστωσης στον ΚΑΕ 2522Ζ του προϋ¬ 
πολογισμού του ΟΕΕ για την προκαλούμενη δαπάνη (άρ¬ 
θρο 27 Ν. 2081 /1992 και άρθρο 29Α του Ν. 1558/1985). 
Η δαπάνη αυτή δεν βαρύνει τον Κρατικό Προϋπολογισμό. 

4. Την αριθ. 80010/1996 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοιν. Ασφαλίσεων» (ΦΕΚ 91 Α/ 
13.2.1996), αποφασίζουμε: 

Εγκρίνουμε την με τον αριθ. 20/8.5.96 απόφαση του 
Δ.Σ. του Ο.Ε.Ε. σχετικά με την οικονομική ενίσχυση της 
ΓΣΕΕ ποσού δέκα εκατομμυρίων (10.000.000) δραχμών 
για τις εκδηλώσεις της 1 ης Μαΐου 1996. Η δαπάνη αυτή 
θα βαρύνει τον ΚΑΕ 2522Ζ του προϋπολογισμού του 
Ο.Ε.Ε. τρέχοντος έτους. 

Η απόφαση αυτή να κοινοποιηθεί και δημοσιευθεί στην 
Εφημερίδα της Κυβερνήσεως. 

Αθήνα, 30 Μαΐου 1996 

ο ΥΦΥΠΟΥΡΓΟΣ 

Λ. ΚΑΝΕΛΛΟΠΟΥΛΟΣ 

-♦- 

Αριθ. 50361 (4) 

Καταβολή οικονομικής ενίσχυσης στη ΓΣΕΕ. 

ΟΙ ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/1994 «Ρύθ¬ 
μιση θεμάτων εργασίας, συνδικαλιστικών δικαιωμάτων, 
υγιεινής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
νομικών προσώπων και άλλες διατάξεις». 

2. Την αριθ. 20/8.5.1996 απόφαση του Δ.Σ. του Ο.Ε.Ε. 

3. Την εγγραφή πίστωσης στον ΚΑΕ 2522Ζ του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27 Ν. 2081/1992 και άρθρο 29Α του Ν. 1558/ 
1985). Η δαπάνη αυτή δεν βαρύνει τον Κρατικό Προϋπο¬ 
λογισμό. 

4. Την αριθ. 80010/1996 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοιν. Ασφαλίσεων» (ΦΕΚ 9ΙΑ/ 
13.2.1996), αποφασίζουμε: 

Εγκρίνουμε την με τον αριθ. 20/8.5.96 απόφαση του 
Δ.Σ. του Ο.Ε.Ε. σχετικά με την οικονομική ενίσχυση της 
ΓΣΕΕ ποσού 21.500.000 δρχ. για την εξόφληση της οφει- 
λόμενης συνδρομής της, στην ΔΣΕΕ (Διεθνής Ομοσπον¬ 
δία Ελευθέρων Συνδικάτων). 

Η δαπάνη αυτή θα βαρύνει τον ΚΑΕ 2522Ζ του προϋπο¬ 
λογισμού του Ο.Ε.Ε. τρέχοντος έτους. 

Η απόφαση αυτή να κοινσποιηθεί και δημοσιευθεί στην 
Εφημερίδα της Κυβερνήσεως. 

Αθήνα, 30 Μαΐου 1996 

ο ΥΦΥΠΟΥΡΓΟΣ 

Λ. ΚΑΝΕΛΛΟΠΟΥΛΟΣ 
-♦- 

Αριθ. 17793/1326 (5) 

Κωδικοποίηση των αποφάσεων που αφορούν την ταξινό¬ 
μηση των οχημάτων που εκποιούνται από τον ΟΔΔΥ. 

ΟΙ ΥΠΟΥΡΓΟΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ ΚΑΙ ΜΕΤΑΦΟΡΩΝ 

ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 15 του Ν. 2094/1992 (Α’ 182) «Περί κυρώ- 
σεως του Κ.Ο.Κ.». 

2. Το άρθρο 1 παρ. 7 του Ν. 2052/1992 (Α’ 94) «Μέτρα 
για την αντιμετώπιση του νέφους και πολεοδομικές ρυθμί¬ 


σεις», όπως αυτό αναδιατυπώθηκε με το άρθρο 18 του Ν. 
2289/95. 

3. Την με αριθ. 87/96 (ΦΕΚ 83Β) Κ.Α. του Προ)θυπουρ- 
γού και του Υπουργού Μεταφορών και Επικοινωνιών περί 
καθορισμού αρμοδιοτήτων του Υφυπουργού Μεταφορών 
και Επικοινωνιών. 

4. Το άρθρο 27 του Ν. 2081/92 (Α’ 154) με το οποίο 
προσετέθη το άρθρο 29Ατου Ν. 1558/85 «Κυβέρνηση και 
κυβερνητικά όργανα» (Α' 137). 

5. Την ΚΥΑ Β 27660/712/92 που αφορά «τον καθορι¬ 
σμό της περιοχής των Νομών Αττικής και Θεσσαλονίκης 
για την εφαρμογή των διατάξεων «περί κυκλοφορίας πε- 
τρελαιοκινήτων Ι.Χ. αυτοκινήτων» καθώς και των όρων και 
προϋποθέσεων, θέσεως σε κυκλσφσρία αυτών», όπως 
συμπληρώθηκε με την 5950/430/93 (ΒΊΟΟ). 

Το γεγονός ότι υπάρχει μεγάλος αριθμός αποφάσεων 
που ρυθμίζουν την ταξινόμηση των οχημάτων που έχουν 
εκποιηθεί από τον ΟΔΔΥ, όσο αφορά τις απαιτήσεις σχε¬ 
τικά με τις εκπομπές καυσαερίων με αποτέλεσμα να αλλη- 
λοκαλύπτονται ορισμένες διατάξεις και να δημιουργούν 
σύγχιση στην εφαρμογή τους, αποφασίζουμε: 

Άρθρο 1 

1. Βενζινοκίνητα οχήματα ανεξάρτητα από το μικτό βά¬ 
ρος τους και πετρελαιοκίνητα οχήματα μικτού βάρους μέ¬ 
χρι και 4000 κιλά που έχουν εκποιηθεί από τον ΟΔΔΥ μέ¬ 
χρι και την 5.3.1993 μπορούν να ταξινομηθούν τα μεν βεν¬ 
ζινοκίνητα με την προϋπόθεση ότι κατά τον προβλεπό- 
μενο τεχνικό έλεγχο από το αρμόδιο περιφερειακό ΚΤΕΟ 
του ΥΠ.Μ.Ε. θα διαπιστωθεί ότι οι εκπομπές καυσαερίων 
είναι μικρότερες από τα όρια που αναφέρονται στην ΚΥΑ 
Φ50/94474/4556/94 (Β'829), τα δε πετρελαισκίνητα με 
μέτρηση της αιθάλης των καυσαερίων σύμφωνα με την 
κλίμακα ΒΑΟΗΑΒΑΟΗ, όπως καθορίζεται στην ΚΥΑ 
36790/85 (Β733). 

2. Τα οχήματα των κατηγοριών που καθορίζονται στην 
προηγούμενη παράγραφο που έχουν εκποιηθεί από τον 
ΟΔΔΥ μετά την 5.3.1993, ισχύουν τα καθοριζόμενα στην 
προηγούμενη παράγραφο μόνον εφόσον βεβαιώνεται από 
τον ΟΔΔΥ, ότι η προηγούμενη χώρα κυκλοφορίας των 
ήταν χώρα μέλος της Ευρωπαϊκής Ένωσης ή τσυ Ευρω- 
παϊκσύ Χώρου (ΕΟΧ). 

3. Για όλα τα λοιπά οχήματα των κατηγοριών που καθο¬ 
ρίζονται στην ανωτέρω παράγραφο 1 και που έχουν εκποι¬ 
ηθεί από τον ΟΔΔΥ μετά την 5.3.1993, εφαρμόζονται οι 
διατάξεις που ισχύουν για τα αντίστοιχα μεταχειρισμένα 
οχήματα που έχουν προηγούμενη χώρα ταξινόμησης χώρα 
μη μέλος της Ευρωπαϊκής Ένωσης ή του Ευρωπαϊκού Οι¬ 
κονομικού Χώρου. 

Άρθρο 2 

Κάθε προγενέστερη διάταξη που είναι αντίθετη με τις 
διατάξεις της παρούσης παύει να ισχύει από την ημερομη¬ 
νία δημοσίευσης της παρούσης. 

Από τις διατάξεις αυτής απόφασης δεν προκαλείται δα¬ 
πάνη σε βάρος του κρατικού προϋπολογισμού. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 1996 

οι ΥΠΟΥΡΓΟΙ 

ΠΕΡΙΒ., ΧΩΡ. & ΔΗΜ. ΕΡΓΩΝ ΥΦ. ΜΕΤΑΦ. & ΕΠ/ΝΙΩΝ 

ΚΩΣΤΑΣ ΛΑΛΙΩΤΗΣ ΓΕΩΡΠΟΣ ΔΑΣΚΑΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 « ΑΘΗΝΑ 104 32 * ΤΕί-ΕΧ 223211 ΥΡΕΤ ΟΒ * ΡΑΧ 52^4^ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ^ 




Πληροφορίες δημοσιευμάτων Α.Ε.-Ε.Π.Ε. 52Μ841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 524Β141 

Βιβλιοθήκη παλαιών Φ.Ε.Κ. 52481Β8 

Οδηγίες για δημοσιεύματα Α.Ε.-Ε.Π.Ε. 524Β/Β5 

Εγγραφή Συνδρομητών Φ.Ε.Κ. και «οΛΑ-τοη 

αποστολή Φ.Ε.Κ. με πληρωμή μέσω Δ.Ο.Υ. 5248320 __ 

ΕΦΗΜΕΡΙΔΟ^^ΤΗΣ ^ΒΕΡΝΗΣΕΩΣ - ΑπΜ6^ σελίδες και άνω π^σαύξηση 100 δρχ. ανά 8σέλιδο ή μέρος αυτου 


5225761 ΘΕΣΣΑΛΟΝΙΚΗ 

5230841 25ής Μαρτίου 21 Τ.Κ. 541 00 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ 

5248141 Κορίνθου 327 Τ.Κ. 262 23 
5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


(031) 423955 
423956 
4136402 
4171307 
(061) 271249 
224581 

(0651) 21901 

(0531) 22637 

26522 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α’ (Νόμοι, Π.Δ., Συμβάσεις κτλ.) 

Β’ (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 
Δ' (Απαλλοτριώαεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεω ν Α.Σ.Ε.Π· __ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. 


Κ.Α.Ε. Προϋπολογισμού 
_2531_ 

30.000 δρχ. 
50.000 · 

10.000 » 

50.000 » 

25.000 » 

10.000 » 

5.000 » 

10.000 · 

3.000 » 
150.000 » 

10.000 » 
120.000 » 


Κ.Α.Ε. εσόδου υπέρ 
ΤΑΠΕΤ3512 

1.500 δρχ. 

2.500 . 

500 » 

2.500 » 

1.250 . 

500 » 

250 » 

500 . 

150 » 

7.500 . 

500 * 


• Οι συνδρομές του εσωτερικού προπληρώνονται στα Δημόσια Ταμεία που δίδουν «"^δεικτικά είσπ^^ το 
οποίο με τϋ φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκλήρο το ποσό υπέρ του ΤΑΠΕΤ. 

•Ησυνδρομή ισχύει για ένα χρόνο, που αρχίζει την1ηίανουαρίουκα.λήγειτην31ηΔεκεμβρίου του ίδιου χρόνου. Δεν εγγρά- 

φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. - 

η. ι^οινού λειτουργούν καθημ ερινά απ ό Οβ.ΟΟ' έως 13.00· 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 









